section_heading: Povijest
paragraph_text: Prema kazivanju svetokriške nogometne legende Franje Krsnika prvi ozbiljniji nogometaši u Sv. Križu bili su 1933. godine: Dragutin Smole (sin trgovca, diplomirani pravnik), Stjepan Pažameta, pilot, Vinko Šturman iz Pačetine, farmaceut, Božo i Branko Sinković, profesori, Josip Krznar, sin stolara Mirka, kasnije željeznički činovnik, Mile i Milan Brkljačić, trgovački pomoćnici kod trgovca Davile, Stjepan Vorih (zvonarov Štefek), Slavko Davila (Cina), internist-liječnik. Prve utakmice na tadašnjem sajmištu (na mjestu gdje je sada Zadružni dom) organizirale su se od 1937. do 1941. godine s Mihovljanom, Bedekovčinom, Mačem i Krapinom. Najčešće su ih organizirali učitelji od kojih su neki i sami bili aktivni igrači.